Nincs olyan, aki ne csúszna el néha
Sokat vártak Orbán Viktorra Kecskeméten a városházán, ehhez képest keveset beszélt. Még többet vártak rá a városháza elõtt a téren, de ott még kevesebbet beszélt. Kifutópálya, körgyûrû, vasút, kisunoka, tanyasi létforma, valamit valamiért.
Majdnem 100 milliárdot itt hagytam"  - mondja Orbán Viktor Kecskeméten, a városháza elõtt a körülötte álló körülbelül 40 embernek. A miniszterelnököt laza sünben védik a biztonságiak, akik látszólag rendszertelenül oszlanak el az embermasszában. A vezetõjük ott áll Orbántól egy méterre. Néha belebeszél az ingujjába, és az állával irányítja az embereit.

Lehet, hogy nem is fog velem kezet?

Kedd délelõtt van, és Orbán Viktor azért jött, mert Kecskemétet is érinti a Modern Városok ígérgetõturné. A tavaly indult program lényege, hogy a kormányfõ végigjárja a megyei jogú városokat, megkérdezi, hol milyen fejlesztésre van szükség, majd aláír egy megállapodást a polgármesterrel arról, hogy a település megkapja, amit kér.

"Lehet, hogy velem már nem is fog kezet?" - kérdezi az egyik, külsõ körbe szorult hölgy egy másiktól. A városháza elõtti "tömegben" fõleg piros-fehér-zöld baseballsapkás férfiak, jól öltözött öregurak, izgatottan toporgó hölgyek állják körül a kormányfõt, a többeknél is "Hajrá, Fidesz!" tábla van.  A miniszterelnök fekete kisbusza járó motorral vár pár méterrel arréb.

Valami nincs semmiért

Egy hölgy a város nehéz sorsú embereirõl mesél éppen. Orbán gondterhelt, aggódó arccal hallgatja. "Valami nincs semmiért" - magyarázza Orbán a közmunka lényegét a hölgynek.

Váci Mihály: Valami nincs sehol

Süvítnek napjaink, a forró sortüzek,
– valamit mindennap elmulasztunk.
Robotolunk lélekszakadva, jóttevõn,
– s valamit minden tettben elmulasztunk.
Áldozódunk a szerelemben egy életen át,
– s valamit minden csókban elmulasztunk.

Mert valami hiányzik minden ölelésbõl,
– minden csókból hiányzik valami.
Hiába alkotjuk meg s vívunk érte naponta,
– minden szerelembõl hiányzik valami.
Hiába verekszünk érte halálig: – ha miénk is,
– a boldogságból hiányzik valami.
(részlet)

A tanya egy jó létforma, ha nem roncstelep." Ezt már egy önmagát parasztnak valló férfinak mondja.

Más elnök kerüli a parasztot

"Bocsánat, odaengedne?" - mondja az elõtte állónak egy magas hölgy, aki szintén a miniszterelnök közelébe akar férkõzni. Az elõtte álló hátranéz. Körszakállas, napszemüveges férfi. Barátságtalanul bámul a nõre, majd szó nélkül visszafordul. 

Közben Orbánt tovább bombázzák a kérdésekkel. "Van már kisunokája?" "Még nincs, de majd lesz." "Köszönöm szépen a választ." Páran a téren megállnak, és a nyüzsgést nézik, de a legtöbben csak mennek a dolguk után. Más elnök messzire elkerüli a parasztot"  - mondja a tanyasi férfi.

Nagypapa 45?

"No és mondja meg, de becsülettel! Dolgoznak rendesen?" - kérdezi Orbán a közmunkáért felelõs önkormányzatis hölgyet. "Ó igen, jók az arányok. Olyan is van, hogy a nagypapa hozza az unokáját." Ja, és a nagypapa is csak 45 éves, igaz?"  - tréfál Orbán, majd mire a közönség nevetése elhal, már nincs is ott.

Elvitte a fekete kocsi.

Odabent, korábban

A városháza díszterme még egyes katolikus templomokat is megszégyenítene. Gigantikus csillár, festett üveg ablakok, festmények mindenhol. A pulpitust jobbról két szent és egy könyves (István, László, Kálmán), balról pedig a II. Rákóczy Ferenc, Bethlen Gábor, Zrínyi Miklós trió fogja közre. Az érdeklõdés nagy. Annyian vannak, hogy pluszszékeket kell hozni a hivatalos kezdési idõpont elõtt 5 perccel.

Orbán Viktor és Szemereyné Pataki Klaudia polgármester 69 perc késéssel érkezik meg.

A formaságokat gyorsan lezavarják, aláírják mindketten a Modern Városok-szerzõdést.

"Tizenhat milliárd forint adósságot vett le a kormány a város válláról - emlékeztette a kecskemétieket Orbán Viktor. - A most következõ dolgokról érdemes tudni, hogy egy olyan ország tudja teljesíteni, ami

6 évvel ezelõtt a pénzügyi összeomlás szélén volt, sõt össze is omlott, és adósrabszolgaságra jutott."

A Kecskemét körüli útgyûrûbõl már nem sok hiányzik

A miniszterelnök azt ígérte, hogy 25 milliárd forintot adnak a városnak egy gazdaságfejlesztési alapra, építenek egy polgári célú kifutópályát a helyi repülõtérre, segítenek kielégíteni a bõvülõ energiaigényeket, körgyûrût építenek a város köré 18 milliárdból, egyetemi-ipari kutatóközpontot építenek, fejlesztik a helyi vasutat, másfél milliárdot költenek a helyi oktatás fejlesztésére, 4 milliárdból a városházát is felújítják.

Ami a vasutat illeti, rendbe teszik a fõpályaudvart, és egy közös fejlesztési tervet is akarnak csinálni az elõvárosi vasútról.

A polgármester szerint a munkát még az idén elkezdik.

Beszéljék meg elõtte

"Inkább jó, mint rossz" - értékeli a kormányt egy biciklizõ, õsz hajú férfi a téren. "Nincs olyan ember a föld hátán, aki ne csúszna el néha. És úgyse lesz olyan, hogy mindenkinek jó lesz.

De ezek legalább próbálkoznak."

A férfinak megvan a véleménye a pedagógustüntetésekrõl. Tudja, mit beszél, õ maga is iskolában dolgozott, igaz, nem tanárként. Gondnok volt. "Nehogy már az egyetemen azt mondogassák, hogy ezt én nem így tanultam, hanem úgy. Az egységes tankönyv az kell. De beszéljék meg elõtte."